b'\n_START_ARTICLE_\nZagnanost\n_START_PARAGRAPH_\nZagnanost (angle\xc5\xa1ko grit) je pozitivna, nekognitivna, psiholo\xc5\xa1ka lastnost, ki jo opredelimo kot predanost posameznika doseganju dolgoro\xc4\x8dnega cilja ali kon\xc4\x8dnega stanja. Gre za motiviranost in vztrajnost pri premagovanju ovir ali izzivov oz. za gonilno silo na poti do \xc5\xbeelenega dose\xc5\xbeka. Sorodni koncepti so vztrajnost, trdo\xc5\xbeivost, odpornost, ambicioznost, te\xc5\xbenja k uspehu in vestnost. Razlikovati jih je treba od nadarjenosti in sposobnosti. Ideali vztrajnosti in trdnosti veljajo za vrlino \xc5\xbee vsaj od Aristotela naprej.'